**Vérszívós videoklippel jött ki Halloweenre az Anton Vezuv**

**A vámpírok életét már a vér sem teszi színessé, hétköznapjaik is szürkék és unalmasak – derül ki az Anton Vezuv új, I’m a Mooch című [videoklipjéből](https://www.youtube.com/watch?v=PKTQ4eDqBF4" \t "_blank), amelyet az együttes Halloween napján mutatott be a nagyközönségnek. A budapesti indie-zenekar új kislemezéhez készült videót az a Szabó Áron rendezte, akivel a banda a „legjobb styling” díjat hozta el az idei 2. Magyar Klipszemlén korábbi közös munkájukkal, a Far Camp Songhoz rendezett klippel. Az új videóval párhuzamosan az I’m a Mooch egy remix társaságában digitális [kislemezen](https://antonvezuv.bandcamp.com/album/im-mooch-single-2016%22%20%5Ct%20%22_blank)is megjelent a [Klinik](http://www.kliniklabel.com/%22%20%5Ct%20%22_blank)gondozásában.**

Egy szomorú vámpírfiú szürke, unalmas mindennapjaiba enged bepillantást új, I’m a Mooch című videoklipjében az Anton Vezuv. A budapesti indie-zenekar nemrég megjelent, Lay Low Butterfly című lemezéről kimásolt kislemezhez a számos nagyszerű hazai zenekar videóját jegyző Szabó Áron rendező és Garai Gábor operatőr forgatott videót. A Halloween napján megjelent klipben Gyulai István, a zenekar frontembere játssza a főszerepet.

*„Amikor eldöntöttük, hogy ismét Szabó Áronnal dolgozunk, tudtam, hogy megint valami freaky cucc lesz, hülye ruhákban kell furcsa dolgokat csinálnom. Például a koporsóba befekvés nem a legjobb program… De a művészetért bármire hajlandó vagyok. Igazából jól szórakoztam, és egy autentikus dolog lett a végeredmény”* – mesélte a klipről és a forgatásról a frontember. Gyulai István megjegyezte: az I’m a Mooch című dal nem a vámpírokról, hanem a csajozásról és a férfiban gerjedő elementáris, állati vágyról, a klip ugyanakkor az élet másik oldalát mutatja be: egy szomorú vámpír 135. születésnapi zsúrját, aki unja az öröklétet.

Az I’m a Mooch videoklip premierjével egy időben a dal digitális kislemezen is megjelent. A zenekar Bandcamp-oldalán meghallgatható vagy letölthető single-ön az Anton Vezuv korábbi zajfelelőse, az experimentális elektronikus zenében utazó Perro Lulú remixe is helyet kapott. A digitális kislemez limitált példányszámban egy stílszerű, Halloween napjához illeszkedő ajándék kíséretében meg is vásárolható mind az Anton Vezuv, mind a Klinik honalpján.

A 2016-ban, frissen alakult Klinik fiatal zenészek, producerek és grafikusok közösségeként a labelhez tartozó művészek munkáját segíti lemezeik gondozásával, kiadásával, szervezéssel és PR-ral. Az Anton Vezuvé mellett jelenleg a Jazzékiel, az ARONS Land Cargo Co., a Musica Moralia és a Deadmen következő produkcióin dolgozik.

**\*\*\***

**I’m a Mooch videoklip:** [https://www.youtube.com/watch?v=PKTQ4eDqBF4](https://www.youtube.com/watch?v=PKTQ4eDqBF4" \t "_blank)

**I’m a Mooch kislemez:**[https://antonvezuv.bandcamp.com/album/im-mooch-single-2016](https://antonvezuv.bandcamp.com/album/im-mooch-single-2016%22%20%5Ct%20%22_blank)

**Anton Vezuv Facebook-oldal:** [www.facebook.com/antonvezuv](http://www.facebook.com/antonvezuv%22%20%5Ct%20%22_blank)

**Anton Vezuv web:** [www.antonvezuv.com](http://www.antonvezuv.com/%22%20%5Ct%20%22_blank)

**Klinik Label:** [www.kliniklabel.com](http://www.kliniklabel.com/%22%20%5Ct%20%22_blank)

**Fotó:** Jakab Péter (zenekari fotó), Garai Gábor (családi fotó)